cyanic-selkie/wikianc huggingface dataset:
ভূজিয়া পাহাড়
ভূজিয়া পাহাড় হল গুজরাত রাজ্যের একটি ছোট পাহাড়।এটি কচ্ছো জেলার ভূজ শহরের কাছেই অবস্থিত।পাহাড়টি সর্বোচ্চ ১৬০ মিটার উচু।এই পাহাড়ে ভূজ ফোর্ট অবস্থিত।পাহাড়টি ভূজ শহর ও মাধাপার শহর কে পৃথক করেছে।
কোপ্পাল
কোপ্পাল (Koppal) ভারতের কর্ণাটক রাজ্যের কোপ্পাল জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৩০ মিটার (১৭৩৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কোপ্পাল শহরের জনসংখ্যা হল ৫৬,১৪৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে কোপ্পাল এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
আস্থা গিল
আস্থা গিল হলেন একজন ভারতীয় নেপথ্য সঙ্গীতশিল্পী, যিনি ফাগলির পার্টি গান "ধুপ চিক"-এ কণ্ঠ প্রদানের মাধ্যমে আত্মপ্রকাশ করেছিলেন। অতঃপর তিনি খুবসুরতের গান "আভি তো পার্টি শুরু হুই হ্যায়"-এ কণ্ঠ দিয়েছিলেন। এছাড়াও তিনি "ডিজে ওয়ালে বাবু", "বাজ" এবং "নাগিন"-এর মতো জনপ্রিয় গান গেয়েছেন।
মেঘদল
মেঘদল বাংলাদেশের একটি ব্যান্ড। এ পর্যন্ত তাদের ২টি স্টুডিও অ্যালবাম বের হয়েছে। তৃতীয় অ্যালবাম "অ্যালুমিনিয়ামের ডানা"র কাজ চলছে। ফরাসি কবি বোঁদলেয়ারের কবিতা থেকে নামটি নেয়া হয়েছে। (আমি ভালোবাসি আশ্চর্য মেঘদল/ কবিতা-অচেনা মানুষ; শার্ল বোঁদলেয়ার)। ব্যান্ডটি পিঙ্ক ফ্লয়েড, মহীনের ঘোড়াগুলি থেকে অনুপ্রাণিত।
প্রাথমিক কাল
সময়টা ২০০০ সাল। তিন বন্ধু শিবু, সুমন ও উজ্জ্বল একসঙ্গে গান করতেন ঢাকা বিশ্ববিদ্যালয়ে এবং চারুকলার বিভিন্ন কনসার্টে । ২০০২ সালের দিকে মেঘদলের মেজবাউর রহমান সুমন, শিবু কুমার শীল, জাহান ও রম্য, চিন্ময়, টুটুল একসঙ্গে অ্যানিমেশনের কাজ করতেন আজিজ সুপার মার্কেটের ৪০, গ্র্যাফিকাল ইকোতে।তাদের ভাষায়, ‘আমাদের সেই ‘পারলৌকিক কামরা’র নাম আমরা দিয়েছিলাম ‘এথেন্স’। সেখানেই আমরা রেওয়াজ করতাম গিটার, খোল এবং হারমোনিয়াম নিয়ে।’ ২০০৫-এ উজ্জ্বলের অনুরোধে ব্যান্ডের সাথে যুক্ত হন এম জি কিবরিয়া। ‘ওম’ কম্পোজিশনটি দিয়ে মূলত শুরু হয় মেঘদলের যাত্রা। ‘ওম’ গানটার প্রাথমিক ধারণা তিন বন্ধুর, সেটার সাথে উজ্জ্বল যুক্ত করেন লিরিক। তারপর তিনজন বন্ধু মিলেই কাজটা দাঁড় করান।
টিভিএফ ট্রিপলিং
টিভিএফ ট্রিপলিং হল দ্য ভাইরাল ফিভার দ্বারা নির্মিত একটি ভারতীয় হিন্দি ভাষা ওয়েব ধারাবাহিক। এটি সমীর সাক্সেনা দ্বারা বিকাশিত এবং সুমিত ব্যাস ও আকর্ষ খুরানা রচিত। ধারাবাহিকটিতে কেন্দ্রীয় চরিত্রে সুমিত ব্যাস, মানবী গাগরু এবং অমল পরাশরের পাশাপাশি অন্যান্য চরিত্রে কুণাল রায় কাপুর, নিধি বিশত, কুমুদ মিশ্র এবং শেরনাজ প্যাটেল অভিনয় করেছেন। ধারাবাহিকটি তিন ভাইবোনের একটি গল্পকে তুলে ধরে, যারা একসাথে নিজেদের এবং তাদের মাঝে সম্পর্কগুলিকে খুঁজে পাওয়ার জন্য একটি উল্লসিত যাত্রা শুরু করে।
ইসমাত জাহান
শিক্ষা
বাংলাদেশ সিভিল সার্ভিস পরীক্ষায় উত্তীর্ণ হয়ে (পররাষ্ট্র বিষয়ক) ১৯৮২ সালে তিনি কূটনীতিক হিসেবে কর্মজীবন শুরু করেন, ঢাকা বিশ্ববিদ্যালয় থেকে তিনি অর্থনীতিতে অনার্স ও মাস্টার্স ডিগ্রি অর্জন করেন। পরে, তিনি ফ্লেচার স্কুল, ফ্লেচার স্কুল, টাফ্টস ইউনিভার্সিটি থেকে আইন এবং কূটনৈতিক বিষয়ে এম এ করেছেন, ক্রস নিবন্ধিত কোর্স নিয়ে মার্কিন যুক্তরাষ্ট্রের হার্ভার্ড ইউনিভার্সিটিতে কাজ করেছেন। তিনি যুক্তরাষ্ট্রের জর্জটাউন বিশ্ববিদ্যালয়ের স্কুল অব ফরেন সার্ভিসের ফেলোও ছিলেন।
কূটনৈতিক কর্মজীবন
নেদারল্যান্ডসের রাষ্ট্রদূত হিসেবে তার নিয়োগের পূর্বে, তিনি মহাপরিচালক হিসেবে দায়িত্ব পালন করেন আন্তর্জাতিক সংস্থা, জাতিসংঘ-এর এবং বাংলাদেশের পররাষ্ট্র মন্ত্রণালয়ের বহু-বৈদেশিক অর্থনৈতিক বিষয়ক উইংস এর।
জুলাই ২০১৬-এ, তিনি ইউরোপিয়ান ইউনিয়নে ওআইসি-এর স্থায়ী পর্যবেক্ষক মিশন প্রধান হিসাবে নিযুক্ত হন।
বিবাহ
তিনি নেদারল্যান্ডস এর অধিবাসী ইউনিভার্সিটি ক্যাথলিক ডি লোভেন, বেলজিয়াম এর আরবি ভাষার অধ্যাপক জোহানেস ডেঞ্জ হিজারকে বিয়ে করেন। তার এই বিয়ে ছিল প্রথমবারের মত একজন বাংলাদেশী কূটনীতিকের সাথে এক অ-বাংলাদেশী নাগরিকের বিয়ে।
জটু লাহিড়ী
জটু লাহিড়ী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ১৯৯১, ১৯৯৬, ২০০১, ২০১১ ও ২০১৬ সালে পশ্চিমবঙ্গ বিধানসভায় শিবপুর বিধানসভা কেন্দ্রের বিধায়ক হিসেবে নির্বাচিত হয়েছেন।
অক্ষরনাদম
অক্ষরনাদম একটি মালায়ালাম ভাষার সংবাদপত্র যা ভারতের কেরলের কোট্টায়ম থেকে প্রকাশিত হয়। অক্ষরনাদম জাকারিয়া কুরিয়ান কর্তৃক সাপ্তাহিক হিসাবে প্রতিষ্ঠিত হয়েছিল ১৯৯৫ সালের ১ মার্চ।
সর্ব-ইসলামবাদ
সর্ব-ইসলামবাদ (الوحدة الإسلامية) হল মুসলিমদের ঐক্যকেন্দ্রিক একটি রাজনৈতিক আন্দোলন। একটি একক ইসলামি রাষ্ট্র তথা খিলাফত বা আন্তর্জাতিক সংগঠক যেমন ইউরোপীয় ইউনিয়নের মত ইসলামি আদর্শ অনুযায়ী হয়ে মুসলিম রাষ্ট্রগুলোর ঐক্য এই আন্দোলনের মূল। এটি একটি ধর্মীয় জাতীয়তাবাদ। অন্যান্য প্যান জাতীয়তাবাদী আন্দোলন (যেমন প্যান আরবিজম) থেকে এই আন্দোলন নিজেকে আদর্শের দিক থেকে পৃথক বিবেচনা করে। এতে সাংস্কৃতিক ও জাতিতাত্ত্বিক পরিচয়কে ঐক্যের জন্য মুখ্য প্রভাবক হিসেবে ধরা হয় না।
মুজাহিদিন
স্বেচ্ছাসেবী ইসলামি যোদ্ধাদের ধারণ সর্ব-ইসলামি চিন্তার সাথে সম্পর্কিত। বিশ্বের সর্বত্র থেকে মুসলিমরা প্রয়োজনে লড়াইয়ে যোগ দিতে পারে।
ইতিহাস
সর্ব-ইসলামবাদ মডেল মুহাম্মদ (স) ও রাশিদুন খিলাফতের সময় থেকে উপস্থিত রয়েছে। এসময় মুসলিম বিশ্ব একটি একক শক্তিশালী রাষ্ট্র হিসেবে কার্যকর ছিল।
আধুনিক যুগে জামালউদ্দিন আফগানি মুসলিম বিশ্বে ঔপনিবেশিক আধিপত্য প্রতিরোধের জন্য সর্ব-ইসলামবাদের পৃষ্ঠপোষকতা করেন। আফগানি সাংবিধানিক সরকারের পক্ষে অবস্থা নেননি। তার চিন্তা ছিল বিদেশি শক্তির আজ্ঞাবাহী শাসকদের উৎখাত করে তাদের স্থলে যোগ্য দেশপ্রেমিক শাসক নিযুক্ত করা। তার জীবনীকারের ভাষ্যমতে তার প্যারিস ভিত্তিক সংবাদপত্রে রাজনৈতিক গণতন্ত্র বা সংসদ সংক্রান্ত কোনো ব্যবস্থার কথা তিনি অনুকূল ধরেননি।
জামালউদ্দিন আফগানি ইসলামি আইন ও ধর্মতত্ত্বের চেয়ে রাজনৈতিক দিককেই বেশি আলোকপাত করেছেন। তবে পরবর্তীতে উত্তর ঔপনিবেশিক সময়ে এসব গুরুত্বপূর্ণ হয়ে উঠে। নেতৃস্থানীয় ইসলামি নেতা যেমন সাইয়েদ কুতুব, আবুল আলা মওদুদি ও আয়াতুল্লাহ খোমেনি সবাই ঐতিহ্যবাহী শরিয়া আইনে ফেরার মাধ্যমে মুসলিমদের ঐক্যের ব্যাপারে বিশ্বাস করতেন।
দ্বিতীয় বিশ্বযুদ্ধের পর আরব জাতীয়তাবাদের উত্থানের ফলে ইসলামবাদ আড়ালে চলে যায়। আরব বিশ্বে ধর্মনিরপেক্ষ প্যান আরব দল যেমন বাথ পার্টি ও নাসেরিস্ট পার্টি প্রায় সব আরব দেশে বিস্তার লাভ করে এবং মিশর, লিবিয়া, ইরাক ও সিরিয়ায় ক্ষমতায় আসে। ইসলামপন্থী এসময় নির্যাতনের স্বীকার হয়। এর প্রধান চিন্তাবিদ সাইয়েদ কুতুব বন্দী ও নির্যাতিত হন। পরবর্তীতে তার মৃত্যুদন্ড হয়। মিশরীয় রাষ্ট্রপতি নাসের মুসলিম ঐক্যের ধারণাটিকে আরব জাতীয়তাবাদের জন্য হুমকিস্বরূপ দেখেছিলেন।
ছয় দিনের যুদ্ধে আরব সেনাবাহিনীর পরাজয়ের পর ইসলামবাদ ও প্যান আরববাদ তাদের অবস্থান থেকে বিপরীত দিকে আসতে শুরু করে। ১৯৭৯ সালে ইরানি বিপ্লব সংঘটিত হয়। বিপ্লবে শাহ মুহাম্মদ রেজা পাহলভি ক্ষমতাচ্যুত হন। এর দশ বছর পর আফগান মুজাহিদিনরা যুক্তরাষ্ট্রের সমর্থনে আফগানিস্তানে সোভিয়েত ইউনিয়নকে পরাজিত করে। মওদূদী এবং মুসলিম ব্রাদারহুডের মতো প্যান-ইসলামিক সুন্নি মুসলমানরা কমপক্ষে দীর্ঘমেয়াদী প্রকল্প হিসাবে নতুন খিলাফত গঠনের বিষয়টি গ্রহণ করেছিল।
এসকল ঘটনা ইসলামিস্টদের সমগ্র বিশ্বে পরিচিত করে তোলে এবং মুসলিম জনসাধারণের কাছে জনপ্রিয়তা বৃদ্ধি করে। মধ্য প্রাচ্য, বিশেষত মিশরে মুসলিম ব্রাদারহুডের বিভিন্ন শাখা সেকুলার জাতীয়তাবাদী ও রাজতান্ত্রিক মুসলিম সরকারসমূহকে চ্যালেঞ্জের মুখে ফেলে।
পাকিস্তানে জামায়াতে ইসলামী বিশেষত মুত্তাহিদা মজলিসে আমাল প্রতিষ্ঠার পর থেকে জনসমর্থন লাভ করে। আলজেরিয়ায় ইসলামিক সেলভেশন ফ্রন্ট ১৯৯২ সালের বাতিল হওয়া নির্বাচনে জয়ী হবে এমন ধারণা করা হচ্ছিল। সোভিয়েত ইউনিয়নের পতনের পর হিজবুত তাহরির মধ্য এশিয়ায় একটি প্যান ইসলামি শক্তি হিসেবে আত্মপ্রকাশ করে। পরবর্তীতে আরব বিশ্বেও তারা সমর্থন গড়ে তুলতে সক্ষম হয়।
সাম্প্রতিককালের সর্ব-ইসলামবাদের অন্যতম পৃষ্ঠপোষক ছিলেন তুরস্কের প্রধানমন্ত্রী ও মিল্লি গোরাস আন্দোলনের প্রতিষ্ঠাতা নাজিমউদ্দিন এরবাকান। তিনি প্যান ইসলামিক ইউনিয়নের ধারণা উৎসাহিত করেন। তার সরকার তুরস্ক, মিশর, ইরান, পাকিস্তান, ইন্দোনেশিয়া, মালয়েশিয়া, নাইজেরিয়া ও বাংলাদেশ নিয়ে উন্নয়নশীল ৮টি দেশ বা ডি৮ গঠন করে। তার লক্ষ্য ছিল ইউরোপীয় ইউনিয়নের মত একক মুদ্রা (ইসলাম দিনারি), যৌথ বৈমানিক ও প্রতিরক্ষা কার্যকলাপ, পেট্রোকেমিকেল প্রযুক্তি উন্নয়ন, আঞ্চলিক বেসামরিক বিমান নেটওয়ার্ক এসবের মাধ্যমে অর্থনৈতিক ও প্রযুক্তিগত সহযোগিতায় মুসলিম জাতিগুলোর মধ্যে ধারাবাহিকভাবে ঐক্য সৃষ্টি করা। ডি৮ সংগঠনটি রাষ্ট্রপতি ও মন্ত্রিপরিষদ পর্যায়ে বৈঠক করে থাকে। তবে ১৯৯৭ সালের ২৮ ফেব্রুয়ারি অভ্যুত্থানের পর এরবাকান সরকারের পতন হলে কার্যকলাপের গতি হ্রাস পায়।
আরও দেখুন
ইতিহাস:
প্রেম দিওয়ানা
প্রেম দিওয়ানা ১৯৯৩ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, চম্পা, রাজীব, হুমায়ূন ফরীদি, দিলদার, সঙ্গীতা, শাহীন আলম সহ আরও অনেকে।        চলচ্চিত্রটি ১৯৯৩ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
অভিনয়শিল্পী নির্বাচন
প্রেম দিওয়ানা ছবিতে অভিনয়ের জন্য আলমগীর পিকচার্স প্রথমে ইলিয়াস কাঞ্চনকে প্রস্তাব দিয়েছিল, এছাড়া পরিচালক দুটি চরিত্রে শাবনাজ ও নাইমকে দিতে চেয়েছিলেন, পরে এদের বদলে মান্না, শাহীন আলম এবং সঙ্গীতাকে নেয়া হয়েছিল।
সঙ্গীত
প্রেম দিওয়ানা চলচ্চিত্রের গান রচনা করেছন সুন্সি ওয়াদুদ, আহমেদ জামান চৌধুরী সুর ও সঙ্গীতায়োজন করেছেন শেখ সাদী খান এবং গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, সামিনা চৌধুরী, জাহানারা ফেরদৌসি খান ঝুমু, রওনক ফেরদোস খান জোনাক।
আল হুসাইন জেলা
আল হুসাইন জেলা (مديرية الحصين ) হলো ইয়েমেনের ধলে গভর্নরেটের একটি জেলা। ২০০৩ সালের হিসাবে এ জেলার জনসংখ্যা ৩৭১১৮ জন।
এলেনবাড়ি
এলেনবাড়ি হলো বাংলাদেশের রাজধানী ঢাকার কেন্দ্রস্থল তেজগাঁওয়ের পাশে অবস্থিত একটি আবাসিক অঞ্চল। এখানে বাংলাদেশ সড়ক পরিবহন কর্তৃপক্ষের সদর দপ্তর অবস্থিত। এলেনবাড়িতে সরকারি অফিসার্স কোয়ার্টার ভবন রয়েছে।
নোয়াধিবউ মসজিদ
নোয়াথিবউ মসজিদ, মৌরিতানিয়ার নোয়াদিবুতে অবস্থিত একটি মসজিদ। এটি নোয়াধিবউ কবরস্থানের পূর্ব দিকে অবস্থিত।
সোয়ানসি সিটি অ্যাসোসিয়েশন ফুটবল ক্লাব
সোয়ানসি সিটি অ্যাসোসিয়েশন ফুটবল ক্লাব (Swansea City Football Club; এছাড়াও সোয়ানসি সিটি এএফসি অথবা শুধুমাত্র সোয়ানসি সিটি নামে পরিচিত) হচ্ছে সোয়ানসি ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৯১২ সালে সোয়ানসি টাউন হিসেবে প্রতিষ্ঠিত হয়েছে। সোয়ানসি সিটি তাদের সকল হোম ম্যাচ সোয়ানসির লিবার্টি স্টেডিয়ামে খেলে থাকে; যার ধারণক্ষমতা হচ্ছে ২১,০৮৮। যদিও পূর্বে সোয়ানসি ইউরোপীয় প্রতিযোগিতায় অংশগ্রহণের ক্ষেত্রে ওয়েলসের হয়ে প্রতিনিধিত্ব করতো, বর্তমানে তারা ইংল্যান্ডের হয়ে প্রতিনিধিত্ব করে। বর্তমানে এই ক্লাবের ম্যানেজারের দায়িত্ব পালন করছেন স্টিভ কুপার এবং সভাপতির দায়িত্ব পালন করছেন জুলিয়ান উইন্টার। ইংরেজ মধ্যমাঠের খেলোয়াড় ম্যাট গ্রাইমস এই ক্লাবের অধিনায়কের দায়িত্ব পালন করছেন।
এই ক্লাবটি ১৯২১ সালে প্রথমবারের মত ফুটবল লিগে অংশগ্রহণ করে। ১৯৬৯ সালে সোয়ানসিকে নগরী ঘোষণা করার পর ক্লাবটির নাম পরিবর্তন করে সোয়ানসি সিটি রাখা হয়।
১৯৮১ সালে এই ক্লাবটি ফুটবল লিগ প্রথম বিভাগে উন্নীত হয়। পরবর্তী মৌসুমে ক্লাবটি শিরোপা জয়ের বেশ কাছাকাছি পৌঁছে গিয়েছিল, যদিও শেষের দিকে খারাপ ফলের কারণে ৬ষ্ঠ স্থান লাভ করে; যা বর্তমান পর্যন্ত এই ক্লাবটির সেরা সাফল্য। ২০১১ সালে, সোয়ানসি সিটি প্রিমিয়ার লিগে ওয়েলসের প্রথম ফুটবল ক্লাব হিসেবে উন্নীত হয়। ২০১৩ সালের ২৪শে ফেব্রুয়ারি তারিখে, সোয়ানসি সিটি ২০১৩ ফুটবল লিগ কাপের ফাইনালে ব্রাডফোর্ড সিটিকে ৫–০ গোলে পরাজিত করে ক্লাবের ইতিহাসে প্রথম কোন প্রধান ট্রফি জয়লাভ করতে সমর্থ হয় এবং ২০১৩–১৪ উয়েফা ইউরোপা লিগে খেলার যোগ্যতা অর্জন করে।
ঘরোয়া ফুটবলে, সোয়ানসি সিটি এপর্যন্ত ২৯টি শিরোপা জয়লাভ করেছে; যার মধ্যে ১২টি ওয়েলশ ফুটবল লিগ, ১০টি ওয়েলশ কাপ এবং ১টি ফুটবল লিগ কাপ শিরোপা রয়েছে।
অর্জন
উৎস:
ন্যাশনাল মিরর
ন্যাশনাল মিরর নাইজেরিয়ায় প্রকাশিত একটি দৈনিক পত্রিকা। এটি একটি ট্যাবলয়েড পত্রিকা। এটি ২০০৬ সালে প্রিন্স এমেকা ওবাসি প্রতিষ্ঠা করেছিলেন। সংস্করণগুলির মধ্যে রয়েছে ডেইলি মিরর, সেটারডে মিরর এবং সানডে মিরর । ২০০৮ এর আগস্টে ব্যারিস্টার জিমো ইব্রাহিম এর ১০০% শেয়ার অর্জন করেছিলেন। ৫ মে ২০১০ গ্লোবাল মিডিয়া মিরর লিমিটেড, ন্যাশনাল মিরর এর প্রকাশক, নিউজওয়াচ কমিউনিকেশনস লিমিটেড, নিউজওয়াচের সাপ্তাহিক নিউজ ম্যাগাজিনের প্রকাশককে কিনে নিয়েছিল।
জীবন দিয়ে ভালোবাসি
জীবন দিয়ে ভালোবাসি ১৯৯৪ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন শাহ আলম কিরণ।  শ্রেষ্ঠাংশে অভিনয় করেছেন মান্না, রানী, রাজীব, হুমায়ূন ফরীদি, নাসির খান, খালেদা আক্তার কল্পনা সহ আরও অনেকে।
চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
সঙ্গীত
জীবন দিয়ে ভালোবাসি চলচ্চিত্রের গান রচনা সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন এন্ড্রু কিশোর, শাকিলা জাফর, বেবী নাজনীন, আগুন, লিপি নাসরীন।
বরোন্ধা রাজ্য
বরোন্ধা রাজ্য (যা পাথার কাছার নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, বর্তমান ভারতে এটি মধ্যপ্রদেশ রাজ্যের সাতনা জেলায় অবস্থিত৷ ১৯৫০ খ্রিস্টাব্দে ভারতে যোগদানের সময়ে রাজ্যটি আকৃতিতে অধিক ছিলো এবং ব্রিটিশ শাসনকালে এটি ৯ তোপ সেলামী সম্মানপ্রাপ্ত রাজ্য হিসাবে পরিচিত ছিলো৷
ইতিহাস
বরোন্ধা রাজ্যের শাসকগণ ছিলেন বড়গুর্জর গোষ্ঠীর সূর্যবংশীয় রঘুবংশী রাজপুত৷ ১৮৭৭ খ্রিস্টাব্দে মহারাজা রঘুবর দয়াল শাহ ব্রিটিশ সরকারের থেকে অ-বংশপরম্পরায় "হিস হাইনেস" উপাধি ও বংশপরম্পরায় ৯ টি তোপ সেলামীর সম্মাননা পান৷
জর্ডান জাতীয় ফুটবল দল
জর্ডান জাতীয় ফুটবল দল (المنتخب الأردني لكرة القدم, Jordan national football team) হচ্ছে আন্তর্জাতিক ফুটবলে জর্ডানের প্রতিনিধিত্বকারী পুরুষদের জাতীয় দল, যার সকল কার্যক্রম জর্ডানের ফুটবলের সর্বোচ্চ নিয়ন্ত্রক সংস্থা জর্ডান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৬ সাল হতে ফুটবলের সর্বোচ্চ সংস্থা ফিফার এবং ১৯৭৫ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫৩ সালের ৩০শে জুলাই তারিখে, জর্ডান প্রথমবারের মতো আন্তর্জাতিক খেলায় অংশগ্রহণ করেছে; মিশরের আলেকজান্দ্রিয়ায় অনুষ্ঠিত উক্ত ম্যাচে জর্ডান সিরিয়ার কাছে ৩–১ গোলের ব্যবধানে পরাজিত হয়েছে।
আল নাশামা নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় জর্ডানের রাজধানী আম্মানে অবস্থিত। বর্তমানে এই দলের ম্যানেজারের দায়িত্ব পালন করছেন ভিতাল বোর্কেলমান্স এবং অধিনায়কের দায়িত্ব পালন করছেন গোলরক্ষক আমির শাফি।
জর্ডান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে জর্ডান এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ২০০৪ এবং ২০১১ এএফসি এশিয়ান কাপের কোয়ার্টার-ফাইনালে পৌঁছানো। এছাড়াও, জর্ডান ৯ বার ডাব্লিউএএফএফ চ্যাম্পিয়নশিপে অংশগ্রহণ করেছে, যার মধ্যে ৩ আসরে তারা ফাইনালে পৌঁছেছিল।
আমির শাফি, হাসুনেহ আল-শেখ, আমির যিব, হামজা আল-দার্দুর এবং হাসান আব্দুল-ফাত্তিয়াহের মতো খেলোয়াড়গণ জর্ডানের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৪ সালের আগস্ট মাসে প্রকাশিত র‌্যাঙ্কিংয়ে জর্ডান তাদের ইতিহাসে সর্বপ্রথম সর্বোচ্চ অবস্থান (৩৭তম) অর্জন করে এবং ১৯৯৬ সালের জুলাই মাসে প্রকাশিত র‌্যাঙ্কিংয়ে তারা ১৫২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জর্ডানের সর্বোচ্চ অবস্থান হচ্ছে ৩৭তম (যা তারা ২০০৪ সালে অর্জন করেছিল) এবং সর্বনিম্ন অবস্থান হচ্ছে ১৪৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
তানহা জাফরিন
তানহা জাফরিন একজন বাংলাদেশী মডেল ও চলচ্চিত্র অভিনেত্রী। তিনি লাক্স চ্যানেল আই সুপারস্টার সুন্দরী প্রতিযোগিতার সেরা দশে স্থান উত্তীর্ণ হওয়ায় পরিচিতি লাভ করেন।     "বৌ বানাবো তোকে" চলচ্চিত্রে অভিনয়ের মাধ্যমে তার চলচ্চিত্র কর্মজীবনে অভিষেক ঘটে।
ইতিবৃত্ত
তানহা জাফরিন জয়পুরহাট জেলার পাঁচবিবি এন.এম সরকারি বালিকা উচ্চ বিদ্যালয় থেকে এসএসসি পরীক্ষায় অংশগ্রহণ করেন এবং জয়পুরহাট সরকারি মহিলা কলেজ থেকে এইচএসসি পাস করেন।
কর্মজীবন
লেখক ও চলচ্চিত্র নির্মাতা আহমেদ খান রিজবি পরিচালিত "বৌ বানাবো তোকে" চলচ্চিত্রে অভিনয়ের মাধ্যমে তানহা জাফরিনের চলচ্চিত্র কর্মজীবন শুরু হয়। তিনি "ডায়মন্ড ওয়ার্ল্ড" কোম্পানির টিভি বিজ্ঞাপনে মডেল হিসেবে কাজ করেছেন। ২০১৩-এ তিনি নবীন অভিনেতা সুমিত-এর বিপরীতে অভিনয়ের জন্য "যে গল্পে ভালবাসা নেই" নামক একটি চলচ্চিত্রে অভিনয় করার জন্য চুক্তিবদ্ধ হন।
সালামওয়েব
সালামওয়েব ব্রাউজার একটি ক্রোমিয়াম-নির্ভর ব্রাউজার যেটি তৈরি করেছে দুবাইয়ের সংস্থা সালাম ওয়েব টেকনোলজিস ডিএমসিসি। সর্ব সাধারণের জন্য তৈরি হলেও এটি প্রধানত মুসলমান সম্প্রদায়ের জন্য। এটি শরিয়াহ, ইসলামী আইন এবং প্রথা মান্য করে এবং মুসলিম সম্মত ওয়েব ব্রাউজার বলে প্রত্যয়িত।   মুসলমানদের জন্য বিশেষ ভাবে তৈরি হওয়া ডিজিটাল পরিবেশের প্রধান উপাদান হলো এই ব্রাউজার। এছাড়াও “সালামটুডে”র মতো আন্তর্জাতিক এবং স্থানীয় ভাষায় পড়ার অনলাইন ম্যাগাজিনের মতো ওয়েব অ্যাপস রয়েছে।
সালামওয়েব মাইক্রোসফট উইন্ডোজ, ম্যাক ওএস এন্ড্রইড এবং আইওএস -এ উপলব্ধ। এটি একাধিক ভাষা সমর্থন করে যেমন ইংরেজি, বাহাসা (মালয়েশীয় ও ইন্দোনেশীয়),উর্দু, আরবি, রুশ, তুর্কি এবং বাংলা।
প্রতিক্রিয়া
সালামওয়েবকে আমানিয়ে ইন্টারন্যাশনাল শরিয়াহ সুপারভাইজরি বোর্ড মুসলিম-শিষ্ট হিসাবে প্রত্যয়িত করেছে এবং ডিসেম্বর ২০১৯ পর্যন্ত, এটিই একমাত্র ব্রাউজার যা এই ধরনের সার্টিফিকেশন পেয়েছে।   এটি মালয়েশিয়ান ডিজিটাল ইকোনমি কর্পোরেশন কর্তৃক ইসলামিক ডিজিটাল ইকোনমি গাইড (মিয়ায়ার) এর সাথে সঙ্গতিপূর্ণ বলে অনুমোদিত হয়েছে।
সালামওয়েব ব্যবহারকারী এবং প্রযুক্তিগতভাবে উন্নত সমালোচকদের কাছ থেকে ইতিবাচক পর্যালোচনা পেয়েছে। ব্লুমবার্গ নিউজের মতে, ইন্টারনেটে গোপনীয়তা, পক্ষপাতিত্ব এবং অনলাইন অপব্যবহারের বিষয়ে উদ্বেগ বাড়ার সময়ে ইসলামিক মূল্যবোধের সাথে সঙ্গতিপূর্ণ একটি ব্রাউজারের চাহিদা রয়েছে। ফাইন্যান্সিয়াল ম্যানেজমেন্ট রিপোর্ট অনুযায়ী, সালামওয়েব মুসলিমদের জন্য বিকল্প হিসেবে জনপ্রিয়তা অর্জন করছে, যারা ইসলামিক মূল্যবোধের সাথে সংযুক্ত বিষয়বস্তু পছন্দ করে।
টেকওয়্যার এশিয়া এবং মাইএভরিডেটেক এর মতে, ব্রাউজারটি হারাম বিষয়বস্তু, অর্থাৎ মুসলিমদের জন্য নিষিদ্ধ বা আপত্তিকর বিষয়বস্তু রোধ করার ক্ষেত্রে বেশিরভাগই কার্যকর।
কুমার স্বামী কামরাজ নাদার
কুমার স্বামী কামরাজ নাদার (Kumarasami Kamaraj, অধিক পরিচিত K. Kamaraj), (১৫ জুলাই ১৯০৩ – ২ অক্টোবর ১৯৭৫ ) ছিলেন একজন ভারতীয় রাজনীতিবিদ যিনি তামিলনাড়ুতে জন্মেছিলেন এবং ১৯৬০-এর দশকে তাকে ভারতের রাজনীতির রাজনীতি নির্মাতা বলা হতো।
উসমানীয় সালতানাতের বিলুপ্তি
থাম্ব|330x330পিক্সেল| [[ষষ্ঠ মুহাম্মদ|ষষ্ঠ মেহমেদ দলমাবাহচে প্রাসাদের পিছনের দরজা দিয়ে প্রস্থান করছেন।]]
পটভূমি
১১ নভেম্বর ১৯১৪ সালে কেন্দ্রীয় শক্তির সাথে প্রথম বিশ্বযুদ্ধে উসমানীয়দের প্রবেশ ঘটে। প্রথম বিশ্বযুদ্ধের মধ্যপ্রাচ্যের রণাঙ্গন ৩০ অক্টোবর ১৯১৮ তারিখে আর্মিস্টিস অব মুদ্রোস স্বাক্ষরের মাধ্যমে শেষ হয়েছিল। ব্রিটিশ ফরাসি এবং ইতালীয় বাহিনীর দ্বারা কনস্টান্টিনোপল দখল ১৩ নভেম্বর ১৯১৮ সালে ঘটেছিল।
উসমানীয় সাম্রাজ্যের বিভাজন লন্ডন চুক্তির মাধ্যমে শুরু হয়েছিল (১৯১৫) এবং একাধিক চুক্তির মাধ্যমে অব্যাহত ছিল, বেশিরভাগই মিত্রশক্তির একতরফা ছিল। ১৯২০ সালের ১৫ মার্চ রাতে সামরিক শাসন প্রতিষ্ঠার পর ব্রিটিশ সৈন্যরা সাম্রাজ্যের মূল ভবনগুলো দখল করতে শুরু করে এবং জাতীয়তাবাদীদের গ্রেপ্তার করে। ১৯২০ সালের ১৮ মার্চ উসমানীয় সংসদে মিলিত হয় এবং মিত্রশক্তির কাছে একটি প্রতিবাদ পাঠায় যে তাদের পাঁচ সদস্যকে গ্রেপ্তার করা অগ্রহণযোগ্য। এটি ছিল সদস্যদের শেষ বৈঠক এবং উসমানীয় রাজনৈতিক ব্যবস্থার সমাপ্তি চিহ্নিত করে। ১১ এপ্রিল ১৯২০ সালে সুলতান ষষ্ঠ মুহাম্মদ উসমানীয় সাম্রাজ্যের সাধারণ পরিষদ ভেঙে দেন। কনস্টান্টিনোপল সরকার সংসদ ছাড়াই আমলাতন্ত্রের মাধ্যমে সিদ্ধান্ত গ্রহণকারী হিসাবে সুলতানের সাথে সক্রিয় ছিল।
১৯২০ সালের ১০ আগস্ট সেভ্র চুক্তি সাম্রাজ্যের বিভাজন চূড়ান্ত করে। সেই উত্তাল সময়ে আনুমানিক ১৫০ রাজনীতিবিদকে মাল্টায় নির্বাসিত করা হয়েছিল । মোস্তফা কামালের নেতৃত্বে তুরস্কের জাতীয় আন্দোলন ২৩ এপ্রিল ১৯২০ সালে আঙ্কারায় তুরস্কের গ্র্যান্ড ন্যাশনাল অ্যাসেম্বলি প্রতিষ্ঠা করে।
তুরস্কের গ্র্যান্ড ন্যাশনাল অ্যাসেম্বলি তুরস্কের স্বাধীনতা যুদ্ধ পরিচালনা করে। যুদ্ধটি ছিল রাজতান্ত্রিক কনস্টান্টিনোপল সরকারের বিরুদ্ধে। সুলতান মুহাম্মদ ষষ্ঠ খলিফা ছিলেন। কনস্টান্টিনোপল সরকার সংসদ ছাড়াই গ্র্যান্ড ন্যাশনাল অ্যাসেম্বলির কুওয়ায়ি মিল্লিয়্যেকে পরাজিত করতে "খিলাফতের সেনাবাহিনী" নামে পরিচিত কুওয়ায়ি ইনজিবাতিয়ে গঠন করে।
তুরস্কের স্বাধীনতা যুদ্ধের সময় অন্যান্য বিদ্রোহের সাথে বোলু, ডুজসে, হেন্দেক, আদাপাজারীতে সংঘাত সংঘটিত হয়েছিল। খিলাফত সেনাবাহিনী খিলাফতের প্রতি সহানুভূতিশীল ছিল, যদিও নামকরণ এবং প্রশিক্ষণ ও অস্ত্রশস্ত্র ব্রিটিশদের দ্বারা প্রস্তুতকৃত ছিল। খিলাফত সেনাবাহিনী এবং ব্রিটিশদের কৌশলগত লক্ষ্য ছিল জাতীয়তাবাদী বাহিনীকে বসপোরাস প্রণালীর দিকে অগ্রসর হওয়া থেকে প্রতিরোধ করা। খিলাফতের সেনাবাহিনী কুওয়ায়ি মিল্লিয়্যের কাছে পরাজিত হয়েছিল। যদিও কুওয়ায়ি মিল্লিয়্যেকে তুরস্কের মুক্তির প্রতিরোধের প্রথম পদক্ষেপ হিসাবে বিবেচনা করা হয়েছিল, অনিয়মিত যুদ্ধ পরে পরিত্যক্ত হয়েছিল। গ্রীক যুদ্ধ শুরু হওয়ার আগে, কুওয়ায়ি মিল্লিয়্যে একটি সংগঠিত তুর্কি সেনাবাহিনীর বীজ হয়ে উঠেছিল। যা পরে একটি প্রজাতন্ত্রের ঘোষণার সাথে তুর্কি সশস্ত্র বাহিনীতে পরিণত হয়।
উসমানীয় সাম্রাজ্যের সমাপ্তি
উসমানীয় সাম্রাজ্যের সার্বভৌমত্ব প্রথম উসমান রাজবংশের মধ্যে শুরু হয়েছিল, যিনি এর প্রতিষ্ঠাতা এবং নামধারী ছিলেন। তার পরিবার ১২৯৯ সাল থেকে সাম্রাজ্যের ইতিহাস জুড়ে একটি অবিচ্ছিন্ন বংশে শাসন করেছিল। উসমানীয় সুলতানরা উসমানীয় সাম্রাজ্যের রাজনীতির উপর সর্বোচ্চ কর্তৃত্ব বজায় রেখেছিলেন। সুলতান ছিলেন সাম্রাজ্যের একমাত্র এবং নিরঙ্কুশ শাসক, রাষ্ট্রপ্রধান এবং সরকার প্রধান। উসমানীয় সংবিধান দ্বারা প্রতিষ্ঠিত উজিরে আজম এবং রাজতন্ত্র সুলতানের চাহিদা অনুযায়ী কাজ করত।
কনস্টান্টিনোপল এবং আঙ্কারা উভয় সরকারকেই লোজানের সম্মেলনে উপস্থিত হওয়ার জন্য একটি মিত্র আমন্ত্রণ দেওয়া হয়েছিল। মোস্তফা কামাল দৃঢ়প্রতিজ্ঞ ছিলেন যে সম্মেলনে শুধুমাত্র আঙ্কারা সরকারের প্রতিনিধিত্ব করা হবে। ১৯২২ সালের ১ নভেম্বর, গ্র্যান্ড ন্যাশনাল অ্যাসেম্বলি ঘোষণা করে যে সুলতানের কনস্টান্টিনোপল সরকার আর আইনী প্রতিনিধি নয়। গ্র্যান্ড ন্যাশনাল অ্যাসেম্বলিও সিদ্ধান্ত নেয় যে, মিত্রদের দখলের পর থেকে কনস্টান্টিনোপল জাতীয় রাজধানী থাকছে না। এর উপর তারা ঘোষণা করেছিল যে সালতানাত বিলুপ্ত হবে। সালতানাতের বিলুপ্তির ফলে উসমানীয় সাম্রাজ্যের অবসান ঘটে। রেজুলেশন শোনার পর, ষষ্ঠ মুহাম্মদ ১৭ নভেম্বর ব্রিটিশ যুদ্ধজাহাজ মালায়ে আশ্রয় প্রার্থনা করেন। তার সরকারের বাকি মন্ত্রীরা নতুন রাজনৈতিক বাস্তবতা মেনে নেন। উসমানীয় সরকার বা সুলতান কর্তৃক রাষ্ট্রকে আত্মসমর্পণ করা হয়েছে বলে কোনো সরকারি দলিল নেই; প্রক্রিয়াটি স্বয়ংক্রিয়ভাবেই সমাধান করা হয়েছিল। ১৯২২ সালের ১১ নভেম্বর লোজানের সম্মেলন উসমানীয় সাম্রাজ্যের পরিবর্তে তুরস্কের গ্র্যান্ড ন্যাশনাল অ্যাসেম্বলির সার্বভৌমত্বকে স্বীকার করে। শেষ সুলতান ষষ্ঠ মুহাম্মদ ১৭ নভেম্বর ১৯২২ সালে কনস্টান্টিনোপল ত্যাগ করেন।
লোজানের সম্মেলনে ৬০০ জনের নামের একটি তালিকা উপস্থাপন করা হয়েছিল, এবং তাদের পার্সোনায়ে নন গ্রাটা হিসাবে ঘোষণা করা হয়েছিল। উসমানীয় সাম্রাজ্যের নেতাদের এই তালিকার উদ্দেশ্য ছিল উসমানীয়দের শাসক অভিজাতদের নির্মূল করা। লোজানে আলোচনার ফলে সংখ্যাটি একশত পঞ্চাশে সীমাবদ্ধ করা হয়েছিল এবং চুক্তিটি ২৪ জুলাই ১৯২৩ সালে স্বাক্ষরিত হয়েছিল।
উসমানীয় রাজবংশ চতুর্দশ শতাব্দী থেকে উসমানীয় খিলাফতকে ধারণ করে আসছে, যা মুরাদ প্রথমের শাসনামল থেকে শুরু হয়। উসমানীয় পরিবারের প্রধান খলিফা খেতাব রাখেন, যা সমস্ত মুসলমানদের উপর কর্তত্ব প্রমাণ করে। যেমনিভাবে মুহাম্মদের চাচাতো ভাই দ্বিতীয় আব্দুল মজিদ এই উপাধি গ্রহণ করেন। তখন উসমানীয় রাজবংশকে মুহাম্মদের রাজনৈতিক-ধর্মীয় উত্তরসূরি এবং উসমানীয় সাম্রাজ্যের পরে সীমানা ছাড়া সমগ্র মুসলিম সম্প্রদায়ের নেতা হিসাবেই কবেল বাকি রয়েছিল। ১৯১৬ সালে আরব বিদ্রোহের নেতা হেজাজের রাজা হুসাইন বিন আলির দ্বারা আব্দুল মজিদ দ্বিতীয়ের খেতাবকে চ্যালেঞ্জ করা হয়েছিল, যিনি পঞ্চম মুহাম্মদের নিন্দা করেছিলেন, কিন্তু ১৯২৫ সালে ইবনে সৌদ তার রাজ্য পরাজিত হয়েছিল এবং সংযুক্ত করেছিল।
গ্রীক, বুলগেরীয় এবং সার্ব প্রজারা উসমানীয় সাম্রাজ্যের (১৮২৮-১৯০৮) পতন এবং আধুনিকীকরণের সময় সাম্রাজ্য ত্যাগ করেছিল, যখন আলবেনীয় এবং আর্মেনীয় ( আর্মেনীয় জাতীয় আন্দোলন এবং আর্মেনিয়ার প্রথম প্রজাতন্ত্র) প্রজারা উসমানীয় সাম্রাজ্যের পতনের সময়ে (১৯০৮-১৯২২) ত্যাগ করেছিল বা নিহত হয়েছিল। ১৯২২ সালের মধ্যে তুরস্কের অবশিষ্ট বাসিন্দাদের অধিকাংশই তুর্কি বা কুর্দি জাতিসত্তার মুসলমান ছিল। তুরস্কের গ্র্যান্ড ন্যাশনাল অ্যাসেম্বলি ২৯ অক্টোবর ১৯২৩ তারিখে তুরস্কের প্রজাতন্ত্র ঘোষণা করে।
উসমানীয় রাজবংশের সদস্যরা ছিলেন যারা প্রজাতন্ত্র ঘোষণার পর তুরস্কে ছিলেন। তুরস্ক প্রজাতন্ত্র দ্বারা ২৩ এপ্রিল, ১৯২৪ (পহেলা জুন, ১৯২৪-এ সংশোধিত) একটি নির্বাসিত তালিকাও তৈরি এবং কার্যকর করা হয়েছিল যাতে ক্ষমতাচ্যুত উসমানীয় রাজবংশের ১২০জন বংশধরের নাম অন্তর্ভুক্ত ছিল।
জেনারেল (সংবাদপত্র)
সাধারণ (ജനറൽ) হ'ল একটি মালয়ালম ভাষার দৈনিক সংবাদপত্র যা ভারতের কেরলের ত্রিশূর শহর থেকে প্রকাশিত হয়।
হাইড্রোজেন ক্লোরাইড
হাইড্রোজেন ক্লোরাইড হল বর্ণহীন জ্বলন্ত গ্যাস। এটি পানিতে দ্রবীভূত করতে হাইড্রোক্লোরিক অ্যাসিড তৈরি করে। এটি প্রথম "বিজ্ঞানী গ্লাবার" তৈরি করেছিলেন। তিনি এটিকে 'লবণের আত্মা' বলেছিলেন। এটি অ্যামোনিয়ার সাথে প্রতিক্রিয়া করে অ্যামোনিয়াম ক্লোরাইডের একটি সাদা ধোঁয়া তৈরি করে। এটি প্লাস্টিক তৈরিতে ব্যবহৃত হয়। এটি জল শোষণ করে তবে এটি বাতাসে মিস্ট তৈরি করতে পারে। সালফিউরিক অ্যাসিডের সাথে সোডিয়াম ক্লোরাইড বিক্রিয়া করে এটি তৈরি করা যেতে পারে। এটি হাইড্রোজেন এবং ক্লোরিন প্রতিক্রিয়া করে তৈরি করা যেতে পারে, তবে দ্রবীভূত সূর্যের আলোতে উপস্থিতি প্রতিক্রিয়া না হওয়া পর্যন্ত প্রতিক্রিয়া হিংস্র হয়। এটি সাধারণত মুরিয়াটিক অ্যাসিড হিসাবে পরিচিত এবং এটি বাতাসের চেয়ে ভারী। এটি একটি মেরু সমযোজী যৌগ এবং একটি অণু হিসাবে বিদ্যমান। এটি দাহনীয় এবং ছাঁটাইকে সমর্থন করে না। এটি পানিতে অত্যন্ত দ্রবণীয়।
জিপিএস-সহায়ক জিইও সম্প্রসারিত দিকনির্ণয়
জিপিএস-সহায়ক জিইও সম্প্রসারিত দিকনির্ণয় [Aided GEO augmented navigation (GAGAN)] হলো আঞ্চলিক উপগ্রহ-ভিত্তিক বর্ধন ব্যবস্থা (এসবিএএস) এর একটি বাস্তবায়ন। রেফারেন্স সিগন্যাল সরবরাহ করে জিএনএসএস রিসিভারের যথার্থতা উন্নত করার ব্যবস্থা। এটি অপারেশনাল এসবিএএস বাস্তবায়নের দিকে এএআইয়ের প্রচেষ্টা আকাশসীমাতে আধুনিক যোগাযোগ, নেভিগেশন এবং নজরদারি/এয়ার ট্র্যাফিক ম্যানেজমেন্ট সিস্টেম প্রবর্তনের দিকে প্রথম পদক্ষেপ হিসাবে দেখা যেতে পারে।
প্রকল্পটি ১৫ টি ভারতীয় রেফারেন্স স্টেশন, ৩ টি ভারতীয় নেভিগেশন ল্যান্ড আপলিংক স্টেশন, ৩ টি ভারতীয় মিশন নিয়ন্ত্রণ কেন্দ্র এবং সম্পর্কিত সমস্ত সফ্টওয়্যার এবং যোগাযোগের লিঙ্ক স্থাপন করেছে। এটি পাইলটদের ৩ মিটার নির্ভুলতার দ্বারা ভারতীয় আকাশসীমাতে চলাচল করতে সহায়তা করতে সক্ষম হবে। এটি প্রান্তিক আবহাওয়া এবং মঙ্গালোর এবং লেহ বিমানবন্দরগুলির মতো কঠিন পদ্ধতির ক্ষেত্রে বিমান অবতরণের জন্য সহায়ক হবে।
বাস্তবায়ন
৭.৭৪ বিলিয়ন রুপি (১০৯ মিলিয়ন মার্কিন ডলার) এর প্রজেক্টটি ভারতের বিমানবন্দর কর্তৃপক্ষ এবং ভারতীয় মহাকাশ গবেষণা সংস্থা এর সাহায্যে ২০০৮ সালে তৈরি করা হয়। ভারতীয় আকাশসীমা ও পার্শ্ববর্তী অঞ্চলে সমস্ত ধাপের বিমানের জন্য নেভিগেশন সিস্টেম সরবরাহ করা। এটি সুরক্ষা থেকে জীবন পরিচালনার ক্ষেত্রে প্রযোজ্য এবং আন্তর্জাতিক নাগরিক বিমান নিয়ন্ত্রক সংস্থাগুলির পারফরম্যান্স প্রয়োজনীয়তা পূরণ করে।
সাফল্যের সাথে চালু হওয়া জিএসএটি-8 যোগাযোগ উপগ্রহে জিএজিএএন পে-লোড চালু হওয়ার পরে স্থানটির উপাদানটি উপলব্ধ হয়ে পড়ে। এই পে-লোডও জিএসএটি-৪ স্যাটেলাইটের অংশ ছিল যা এপ্রিল ২০১০ সালে জিওসিএনক্রোনাস উপগ্রহ উৎক্ষেপণ যানবাহন (জিএসএলভি) ব্যর্থ হওয়ার পরে হারিয়ে গিয়েছিল। জুন ২০১২ সালে একটি চূড়ান্ত সিস্টেম গ্রহণযোগ্যতা পরীক্ষা অনুষ্ঠিত হয়েছিল এবং তারপরে জুলাই ২০১৩-এর সময় সিস্টেমের সার্টিফিকেশন ছিল।
প্রযুক্তি
ভারতীয় আকাশসীমাতে উপগ্রহ-ভিত্তিক বর্ধন ব্যবস্থা বাস্তবায়নের জন্য, মার্কিন যুক্তরাষ্ট্রের বিমান বাহিনী এবং মার্কিন প্রতিরক্ষা বিভাগ থেকে নভেম্বর ২০০১ এবং মার্চ ২০০৫ এ এল ১ ফ্রিকোয়েন্সি এবং এল ৫ ফ্রিকোয়েন্সি জন্য ওয়াইড এরিয়া অগমেন্টেশন সিস্টেম (ডাব্লুএএএস) কোড প্রাপ্ত হয়েছিল। এই সিস্টেমটি দিল্লি, গুয়াহাটি, কলকাতা, আহমেদাবাদ, তিরুবনন্তপুরম, বেঙ্গালুরু, জম্মু ও পোর্ট ব্লেয়ার এবং ব্যাঙ্গালোরের একটি মাস্টার কন্ট্রোল সেন্টারে অবস্থিত আটটি রেফারেন্স স্টেশন ব্যবহার করবে। মার্কিন প্রতিরক্ষা ঠিকাদার রায়থিয়ন বলেছেন যে তারা এই সিস্টেমটি তৈরির জন্য বিড দেবে।
প্রযুক্তি প্রদর্শন
ধারণার প্রমাণ হিসাবে ভারতীয় বায়ু স্থানের উপর প্রযুক্তি বিক্ষোভ সিস্টেম (টিডিএস) প্রয়োগসহ স্যাটেলাইট নেভিগেশনের জন্য একটি জাতীয় পরিকল্পনা ভারতীয় বিমানবন্দর কর্তৃপক্ষ (এএআই) এবং ইসরো যৌথভাবে প্রস্তুত করেছিল। ২০০৭ সালে আটটি ভারতীয় বিমানবন্দরে আটটি ভারতীয় রেফারেন্স স্টেশন (INRES) ইনস্টল করে এবং ব্যাঙ্গালোরের নিকটে অবস্থিত মাস্টার কন্ট্রোল সেন্টার (এমসিসি) এর সাথে যুক্ত করে টিডিএস সফলভাবে সম্পন্ন হয়েছিল। প্রাথমিক সিস্টেমের গ্রহণযোগ্যতা পরীক্ষা সফলভাবে ডিসেম্বর ২০১০ এ শেষ হয়েছে। রায়গাঁওয়ের জন্য তৈরি জিএজিএএন-র স্থল বিভাগে সারা দেশে ১৫ টি রেফারেন্স স্টেশন রয়েছে। ব্যাঙ্গালোরের কুন্ডলাহলীতে সংশ্লিষ্ট আপলিংক স্টেশন সহ দুটি মিশন নিয়ন্ত্রণ কেন্দ্র স্থাপন করা হয়েছে। দিল্লিতে আরও একটি নিয়ন্ত্রণ কেন্দ্র এবং আপলিংক স্টেশন আসবে। এই কর্মসূচির অংশ হিসাবে, ভারতের অঞ্চলে আয়নোস্ফিয়ার আচরণ সম্পর্কে গবেষণা ও বিশ্লেষণের জন্য ভারতের বিভিন্ন স্থানে ১৮ টি মোট ইলেকট্রন সামগ্রী (টিইসি) পর্যবেক্ষণ স্টেশনগুলির একটি নেটওয়ার্ক স্থাপন করা হয়েছিল।
জিএজিএএন টিডিএস সংকেত মহাশূন্যে ৭.৬ মিটার প্রয়োজনের তুলনায় তিন-মিটার নির্ভুলতা সরবরাহ করে। কোজিখোড, হায়দরাবাদ, নাগপুর এবং বেঙ্গালুরু বিমানবন্দরগুলিতে জিএজিএএন সিগন্যালের বিমান পরিদর্শন করা হচ্ছে এবং ফলাফল এখনও পর্যন্ত সন্তোষজনক।
আয়নোস্ফিয়ারের অধ্যয়ন
আয়নোস্ফেরিক আচরণটি পুরো ভারতীয় আকাশসীমাতে আরও কার্যকরভাবে অধ্যয়ন করার জন্য, ভারতীয় বিশ্ববিদ্যালয় এবং জিএজিএএন জন্য আঞ্চলিক ভিত্তিক আয়নো ট্রপিক মডেল বিকাশের সাথে যুক্ত গবেষণা ও গবেষণা ল্যাবগুলি আরও নয়টি টিইসি স্টেশন প্রস্তাব করেছে।
প্রযুক্তি সংহতকরণ
জিএজিএএন এখন অপারেশনাল পর্যায়ে রয়েছে এবং অন্যান্য এসবিএএস সিস্টেমের সাথে সামঞ্জস্যপূর্ণ যেমন প্রশস্ত-অঞ্চল বৃদ্ধি সিস্টেম (ডাব্লুএএএস), ইউরোপীয় জিওস্টেশনারি নেভিগেশন ওভারলে সার্ভিস (ইজিএনওএস) এবং মাল্টি-ফাংশনাল স্যাটেলাইট অগমেন্টেশন সিস্টেম (এমএসএএস) সরবরাহ করবে এবং বিরামবিহীন বায়ু সরবরাহ করবে আঞ্চলিক সীমানা জুড়ে নেভিগেশন পরিষেবা। গ্রাউন্ড সেগমেন্টে আটটি রেফারেন্স স্টেশন এবং একটি মাস্টার কন্ট্রোল সেন্টার রয়েছে, যেখানে উপ-সিস্টেম যেমন ডেটা কমিউনিকেশন নেটওয়ার্ক, এসবিএএস সংশোধন ও যাচাইকরণ ব্যবস্থা, অপারেশনস এবং রক্ষণাবেক্ষণ সিস্টেম, পারফরম্যান্স মনিটরিং ডিসপ্লে এবং পেডলোড সিমুলেটর থাকবে, ভারতীয় ভূমি আপলিংক স্টেশনগুলি থাকবে থালা অ্যান্টেনা সমাবেশ। স্পেস সেগমেন্টে একটি ভূ-নেভিগেশন ট্রান্সপন্ডার থাকবে।
কার্যকর ফ্লাইট-ম্যানেজমেন্ট সিস্টেম
জিএজিএএন ভিত্তিক একটি ফ্লাইট-পরিচালনা ব্যবস্থা তখন আরোহণকারীদের আরোহণ, বংশোদ্ভূত এবং ইঞ্জিনের পারফরম্যান্স প্রোফাইল পরিচালনা করে অপারেটরদের সময় এবং অর্থ সাশ্রয় করার জন্য প্রস্তুত হয়। এফএমএস অপারেটর-পছন্দসই ট্র্যাজেক্টরিগুলির ব্যবহার বাড়িয়ে দক্ষতা এবং নমনীয়তা উন্নত করবে। এটি সমস্ত আবহাওয়ার পরিস্থিতিতে বিমানবন্দর এবং আকাশসীমা অ্যাক্সেস এবং পরিবেশগত এবং বাধা ছাড়পত্রের সীমাবদ্ধতাগুলি পূরণ করার ক্ষমতা উন্নত করবে। এটি নির্ভরযোগ্যতা বৃদ্ধি করবে এবং সমান্তরাল রুট এবং পরিবেশগতভাবে অনুকূলিত আকাশসীমা করিডোর বৈশিষ্ট্যযুক্ত আরও সুনির্দিষ্ট টার্মিনাল অঞ্চল পদ্ধতি সংজ্ঞায়িত করে বিলম্বকে হ্রাস করবে।
উন্নয়ন
প্রথম জিএজিএএন ট্রান্সমিটারটি জিএসএটি-৪ জিওস্টেশনারি উপগ্রহে একীভূত হয়েছিল এবং ২০০৮ সালে এটির কাজ করার লক্ষ্য ছিল। ধারাবাহিকভাবে বিলম্বের পরে, জিএসএটি-৪ ১৫ ই এপ্রিল ২০১০ সালে চালু করা হয়েছিল, তবে এটি জিওসিনক্রোনাস স্যাটেলাইট লঞ্চ ভেহিকেল এমকেআইয়ের তৃতীয় পর্যায়ের পরে কক্ষপথে পৌঁছতে ব্যর্থ হয়েছিল। এটির ত্রুটিযুক্ত বহন করে চলেছিল।
২০০৯ সালে, রায়থিয়ন একটি ৮২ মিলিয়ন ডলার চুক্তি জিতেছিল। এটি মূলত ভারতীয় বিমান পরিবহন ব্যবস্থা আধুনিকীকরণের জন্য উৎসর্গীকৃত ছিল। কমান্ড অ্যান্ড কন্ট্রোল সিস্টেমের ভাইস প্রেসিডেন্ট, রায়থন নেটওয়ার্ক সেন্ট্রিক সিস্টেম, অ্যান্ডি জগ মন্তব্য করেছেন:
জিএজিএএন হলো বিশ্বের সর্বাধিক উন্নত এয়ার নেভিগেশন সিস্টেম এবং বিমান নেতৃত্বের অগ্রভাগে ভারতের নেতৃত্বকে আরও জোরদার
করবে। ভারতের ক্রমবর্ধমান বিমান পরিবহন ব্যবস্থাপনার প্রয়োজন মেটাতে জিএজিএএন সুরক্ষার উন্নতি, ভিড় কমিয়ে এবং যোগাযোগ
বাড়িয়ে তুলবে।
২০১২ সালে, প্রতিরক্ষা গবেষণা ও উন্নয়ন সংস্থা গ্লোবাল পজিশনিং সিস্টেম (জিপিএস) এবং গ্লোবাল নেভিগেশন স্যাটেলাইট সিস্টেম (জিএনএসএস) থেকে সমস্ত বৈশিষ্ট্য সহ ডিভাইসের একটি "মিনিয়েচারাইজড সংস্করণ" পেয়েছে। মাত্র ১৭ গ্রাম ওজনের মডিউলটি বিমানের (যেমন উইংসযুক্ত বা রটার ক্র্যাফ্ট) ছোট ছোট নৌকো, জাহাজের একাধিক প্ল্যাটফর্মে ব্যবহার করা যেতে পারে। রিপোর্ট করা হয়েছে, এটি "জরিপ অ্যাপ্লিকেশনগুলিকে" সহায়তা করতে পারে। এটি একটি সাশ্রয়ী মূল্যের ডিভাইস এবং "প্রচুর" বেসামরিক ব্যবহারের হতে পারে। নেভিগেশন আউটপুট জিপিএস, গ্লোনাস এবং জিপিএস + গ্লোনাস অবস্থান, গতি এবং সময় ডেটা সমন্বিত। ডিআরডিও কর্তৃক প্রকাশিত বিবৃতি অনুসারে, জি 3ওএম একটি অত্যাধুনিক প্রযুক্তি গ্রহণকারী, ভারতীয় গাগান পাশাপাশি গ্লোবাল পজিশনিং সিস্টেম এবং গ্লোনাস সিস্টেম উভয়কেই একীভূত করেছে।
ডেকান ক্রনিকল অনুসারে:
নগর-ভিত্তিক গবেষণা কেন্দ্র ইমরাটের সহযোগী পরিচালক জি। সত্যীশ রেড্ডি বলেছেন, পণ্যটি জিএনএসএস প্রযুক্তির ক্ষেত্রে একটি
কোয়ান্টাম লিপ আনছে এবং ভবিষ্যতের জন্য অত্যন্ত ক্ষুদ্রায়িত জিএনএসএস সিস্টেমের পথ সুগম করেছে।
৩০ ডিসেম্বর ২০১২-তে, ভারত জিপিএস-সহায়ক জিও-অ্যাগমেন্টেড নেভিগেশন (জিএজিএএন) সিস্টেমকে আরএনপি ০.১ (প্রয়োজনীয় ন্যাভিগেশন পারফরম্যান্স, ০.১ নটিক্যাল মাইল) পরিষেবা স্তরে অনুমোদিত করে। সার্টিফিকেশন সক্ষম বিমানটি গৌণ সংকেত নেভিগেশন উদ্দেশ্যে ব্যবহারের জন্য এসবিএএস সরঞ্জামাদি লাগিয়েছিল।
উপগ্রহ
জিএসএটি-8 হলো একটি ভারতীয় ভূ-তাত্ত্বিক উপগ্রহ, যা ২১ মে ২০১১ এ আরিয়েন ৫ ব্যবহার করে সফলভাবে চালু হয়েছিল এবং ৫৫ ডিগ্রি ই দ্রাঘিমাংশে জিওসিনক্রোনাস কক্ষপথে অবস্থিত।
জিএসএটি-১০ কে কু ও সি-ব্যান্ড ট্রান্সপন্ডারগুলির ক্রমবর্ধমান প্রয়োজনীয়তা বাড়ানোর জন্য কল্পনা করা হয়েছে এবং ১২ কু ব্যান্ড, ১২ সি ব্যান্ড এবং ১২ বর্ধিত সি ব্যান্ড ট্রান্সপন্ডার এবং একটি গ্যাগান পে-লোড বহন করবে। মহাকাশযানটি প্রায় ৩০০ কিলোওয়াট ক্ষমতার হ্যান্ডলিং সক্ষমতার সাথে স্ট্যান্ডার্ড আই-৩ কে কাঠামোটি ব্যবহার করে ৩৪০০ কেজি ভর উত্তোলন করে। জিএসএটি-১০ সফলভাবে আরিয়েন ৫ দ্বারা ২৯ সেপ্টেম্বর ২০১২ তে চালু হয়েছিল।
জিএসএটি-১৫ ২৪ কু ব্যান্ড ট্রান্সপন্ডারকে ভারতের কভারেজ মরীচি এবং একটি গাগান পে-লোড বহন করে। নক্ষত্রমণ্ডলটি সমাপ্ত করে ১০ নভেম্বর ২০১৫, ২১:৩৪:০৭ ইউটিসি সফলভাবে চালু হয়েছিল।
ভারতীয় আঞ্চলিক নেভিগেশন স্যাটেলাইট সিস্টেম (এনএইসিএসি)
মূল নিবন্ধ: ভারতীয় আঞ্চলিক নেভিগেশন স্যাটেলাইট সিস্টেম
ভারত সরকার বলেছে যে তারা ভারতীয় আঞ্চলিক নেভিগেশন স্যাটেলাইট সিস্টেম আইআরএনএসএস নামে পরিচিত একটি স্বায়ত্তশাসিত আঞ্চলিক নেভিগেশন সিস্টেম তৈরি করতে সক্ষম করতে গাগান ব্যবস্থা তৈরির অভিজ্ঞতা ব্যবহার করার ইচ্ছা নিয়েছে, যা অপারেশনালি নাভিক নামে পরিচিত (ভারতীয় নক্ষত্রের সাথে নেভিগেশনের সংক্ষিপ্তকরণ)।
আইআরএনএসএস-১ ভারতীয় আঞ্চলিক নেভিগেশনাল স্যাটেলাইট সিস্টেম (আইআরএনএসএস)-১, আইআরএনএসএস নক্ষত্রমণ্ডলের সাতটি উপগ্রহের মধ্যে প্রথম, নেভিগেশন পেডলোড এবং একটি সি-ব্যান্ড সহ ট্রান্সপন্ডার বহন করে। মহাকাশযানটি প্রায় ১৬৬০ ওয়াট এর পাওয়ার হ্যান্ডলিং ক্ষমতা এবং ১৪২৫ কেজির একটি লিফট ভর ভর সহ একটি অনুকূলিত আই -1 কে কাঠামো নিয়োগ করে এবং এটি ১০ বছরের নামমাত্র মিশনের জীবনের জন্য নকশাকৃত। আইআরএনএসএস নক্ষত্রমণ্ডলের প্রথম উপগ্রহটি পিএসএলভি (সি ২২) এর উপরে ১ জুলাই ২০১২ এ চালু হয়েছিল। ২০১৪ সালের সময়কালে পুরো নক্ষত্রটি অনুধাবনের পরিকল্পনা করা হলেও পরবর্তী উপগ্রহগুলির প্রবর্তন বিলম্বিত হয়েছিল।
বর্তমানে সমস্ত ৭ টি উপগ্রহ কক্ষপথে রয়েছে তবে ২০১৭ সালে ঘোষণা করা হয়েছিল যে আইআরএনএসএস-১ এ বোর্ডে থাকা তিনটি রুবিডিয়াম পারমাণবিক ঘড়ি ব্যর্থ হয়েছিল, গ্যালিলিও নক্ষত্রমণ্ডলে অনুরূপ ব্যর্থতাগুলিকে প্রতিফলিত করে। প্রথম ব্যর্থতা ২০১৬ সালের জুলাই মাসে ঘটেছিল, এরপরে অন্য দুটিও ব্যর্থ হয়েছিল। এটি উপগ্রহটিকে কিছুটা নিরর্থক এবং প্রয়োজনীয় প্রতিস্থাপনের প্রস্তাব দিয়েছে। স্যাটেলাইটটি এখনও অন্যান্য ফাংশন সম্পাদন করলেও তথ্যটি মোটা এবং এগুলি সঠিক পরিমাপের জন্য ব্যবহার করা যায় না। ইসরো জুলাই বা আগস্ট ২০১৭ এ আইআরএনএসএস-১ এইচ দিয়ে এটি প্রতিস্থাপনের পরিকল্পনা করে।
নেভিগেশন স্যাটেলাইটের অপারেশনাল আয়ু বাড়ানোর সতর্কতা হিসাবে, ইসরো বাকি ছয়টি উপগ্রহে দুটির পরিবর্তে মাত্র একটি রুবিডিয়াম পারমাণবিক ঘড়ি চালাচ্ছে। প্রতিটি উপগ্রহে তিনটি ঘড়ি রয়েছে তাই সিস্টেমের সমস্ত উপগ্রহের (স্ট্যান্ডবাই উপগ্রহ সহ) মোট ২৭ টি ঘড়ি রয়েছে। আইআরএনএসএস এবং গ্যালিলিও উভয়ের ঘড়ি স্পেকট্রটাইম দ্বারা সরবরাহ করা হয়েছিল। ইসরো দুটি স্ট্যান্ডবাই নাভিক উপগ্রহে পারমাণবিক ঘড়ি প্রতিস্থাপন করেছে। ধাক্কাটি এমন সময়ে আসে যখন আইআরএনএসএস এখনও বাণিজ্যিক কার্যক্রম শুরু করে না।
ব্যবহার
কর্ণাটকের বন বিভাগ গঙ্গানকে তার বনভূমির একটি নতুন, সঠিক এবং প্রকাশ্যে উপলভ্য উপগ্রহ ভিত্তিক ডাটাবেস তৈরি করতে ব্যবহার করেছে। এটি সুপ্রীম কোর্টের রাজ্যগুলিকে তাদের নিজ নিজ বন মানচিত্র আপডেট করার নির্দেশের একটি অনুসরণকারী। বনভূমি পাইলটের ভূ-উপাত্ত ডেটাবেস কার্টোস্যাট-২ উপগ্রহের তথ্য ব্যবহার করেছে। আর.के. অনুযায়ী, মানচিত্রগুলি বন সীমানা সম্পর্কিত সংশয়গুলি কর্তৃপক্ষকে মুক্তি এবং বন প্রশাসক, রাজস্ব আধিকারিকদের এবং জনসাধারণকে স্পষ্ট করার জন্য, শ্রীবাস্তব, প্রধান বন সংরক্ষণক (সদর দফতর)।
এআইএর সাথে ইন্ডিয়ান ন্যাশনাল সেন্টার ফর ওশান ইনফরমেশন সার্ভিসেস (আইএনসিওআইএস) একটি নতুন উপগ্রহ-ভিত্তিক জিমিনি (গ্যাগান এনাবলড মেরিনারের ইনস্ট্রুমেন্ট ফর ন্যাভিগেশন অ্যান্ড ইনফরমেশন) চালু করেছে যা আসন্ন বিপর্যয়ের গভীর সমুদ্র জেলেদের সতর্ক করবে। সেলফোনে জেমিনি অ্যাপ জিমিনি ডিভাইস থেকে সংকেতগুলি ডিকোড করে এবং ব্যবহারকারীকে ঘূর্ণিঝড়, উচ্চ তরঙ্গ, প্রবল বাতাসের পাশাপাশি পিএফজেড এবং অনুসন্ধান এবং উদ্ধার মিশনের মতো হুমকির বিষয়ে সতর্ক করে।
ব্রহ্মমাসহ বিভিন্ন ভারতীয় উৎপাদিত ক্ষেপণাস্ত্র নির্দেশনার জন্য জিএজিএএন ব্যবহার করবে।
সেনানি আন্তর্জাতিক বিমানবন্দর
সেনানি আন্তর্জাতিক বিমানবন্দর (ইন্দোনেশিয়া: সেনানি আন্তর্জাতিক বিমানবন্দর) (আইএটিএ: ডিজেজে, আইসিএও: ওয়াজেজ)) নিউ গিনি দ্বীপে অবস্থিত ইন্দোনেশিয়ার পাপুয়া প্রদেশের রাজধানী জয়পুরা শহরের একটি বিমানবন্দর। এটি জয়পুরার শহর থেকে প্রায় ৪০ কিলোমিটার দূরে সেনানি জেলার শহরে অবস্থিত; নামটি 'সেনানি' নামে একটি হ্রদ থেকে নেওয়া হয়েছে। এটি ইন্দোনেশিয়ার পূর্বাঞ্চলীয় বিমানবন্দর। বিমানবন্দরটি পাপুয়া প্রদেশের বৃহত্তম বিমানবন্দর এবং পাপুয়া প্রদেশের গ্রামীণ এলাকার প্রধান বিমানবন্দর। পূর্বে এটি একটি প্রথম শ্রেণীর বিশেষ বিমানবন্দর ছিল।
ইতিহাস
সেনানি বিমানবন্দর হোল্যান্ডিয়া'র (বর্তমানে জয়পুরা) বড় মার্কিন সুবিধাগুলোর একটি অংশ ছিল, যা দ্বিতীয় বিশ্বযুদ্ধের সময় জাপান থেকে ২২ এপ্রিল ১৯৪৪ সালে মার্কিন উভচর টাস্ক ফোর্স অপারেশন রেকলেস নামক কোড নামের অভিযান দ্বারা মুক্ত করেছিল।
এ অঞ্চলটি ১৯৪২ সালের এপ্রিল মাসে জাপানিরা দখল করে নেয় এবং ১০ অক্টোবর ১৯৪৩ সালের মধ্যে জাপানিরা দুটি রানওয়ে দিয়ে একটি বড় বিমানবন্দর চত্বর নির্মাণ করে: ৪,৫০০ ফুট পশ্চিমাঞ্চলীয় রানওয়ে এবং দক্ষিণ রানওয়ে ছিল ৬,২০০ ফুট x ৩৪০ ফুট। পশ্চিমে ২৪টি বৃহত্তর বোমারু বিমান রাখার স্থান ছিল এবং বিমানক্ষেত্রের পূর্বের অতিরিক্ত ২৭ বোমারু বিমান রাখার স্থান ছিল। এছাড়া দুটি রানওয়ে ট্যাক্সিওয়ে দ্বারা সংযুক্ত। বিমানের সুরক্ষার জন্য ৪টি হালকা বন্দুক রয়েছে বিমানবন্দরে যা পরে হালনাগাদ করা হয়েছিল। মার্কিন বোমার হামলায় বিমানবন্দরটি ব্যাপকভাবে ক্ষতিকারক ছিল।
মার্কিনীদের দ্বারা নিয়ন্ত্রণকালে আবার বিমানবন্দরটির পুনর্নির্মাণ করা হয় এবং এটি একটি কমান্ড এবং নিয়ন্ত্রণ বেস হয়ে ওঠে এবং বিপুল সংখ্যক অপারেশন ইউনিট যোদ্ধাদের সাথে লড়াইয়ে মিশে যায় এবং এলাকা থেকে ভারী বোমা হামলা চালায় বিমানবাহিনী। মার্কিন সুবিধায় হল্যান্ডিয়া, সেনানি এবং সাইক্লপস এয়ারফিল্ডস নামে তিনটি বৃহৎ সামরিক বিমানবন্দর গঠিত হয় ।
সুযোগ-সুবিধা
বিমানবন্দরটি সমুদ্রতল থেকে ১৮৯ ফুট (৮৮ মিটার) উচ্চতায় অবস্থিত। এটি ১২/৩০ নির্দেশে একটি আস্ফাল্ট পৃষ্ঠের সাথে ৩,০০০ মিটার × ৪৫ মিটার (৯,৮৪৩ ফিট × ১৪৮ ফুট) পরিমাপের রানওয়ে নিয়ে গঠিত। সেনানি বিমানবন্দরে তিনটি এয়ারব্রিজ রয়েছে।
পণ্য পরিবহন
বিমানবন্দরটি নিউ গিনি দ্বীপের ইন্দোনেশীয় অংশে প্রবেশের প্রধান বিমানবন্দর হিসেবে কাজ করে। পাপুয়া প্রদেশের গন্তব্যগুলোর সাথে সংযোগকারী উড়ানগুলও এবং ইন্দোনেশিয়ার অন্যান্য অংশের সঙ্গে পাপুয়াকে যুক্তকারী উড়ানগুলও দ্বারা বিমানবন্দরটির উড়ান চলাচল বিভক্ত থাকে।
বিমানবন্দরের সুযোগ-সুবিধার উন্নতি
২০১২ সালের অক্টোবর মাসে পরিবহন মন্ত্রণালয় বিমানবন্দরের রানওয়ে দৈর্ঘ্য ৩,০০০ মিটার পর্যন্ত বাড়ানোর পরিকল্পনা করেছিল, সেই সঙ্গে রানওয়ের সমান্তরাল ট্যাক্সিওয়ে নির্মাণ এবং যাত্রীদের আগমন ও নির্গমনের জন্য যাত্রীবাহী টার্মিনালটি থেকে জেট সেতুগুলো সম্প্রসারিত করবে। ২০১৫ সালের শেষ নাগাদ বিমানবন্দরে সমস্ত পূর্বনির্ধারিত উন্নয়নগুলো অন্তর্ভুক্ত করা হয়েছে।
চেকোস্লোভাকিয়া জাতীয় ফুটবল দল
চেকোস্লোভাকিয়া জাতীয় ফুটবল দল (Československá fotbalová reprezentace, Československé národné futbalové mužstvo, Czechoslovakia national football team) আন্তর্জাতিক ফুটবলে চেকোস্লোভাকিয়ার প্রতিনিধিত্বকারী পুরুষদের জাতীয় দল ছিল, যার সকল কার্যক্রম চেকোস্লোভাকিয়ার ফুটবলের সর্বোচ্চ নিয়ন্ত্রক সংস্থা চেকোস্লোভাক ফুটবল অ্যাসোসিয়েশন দ্বারা নিয়ন্ত্রিত হতো। এই দলটি ১৯২০ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফাের সদস্যপদ অর্জন করেছিল। ১৯২০ সালের ২০শে আগস্ট তারিখে, চেকোস্লোভাকিয়া প্রথমবারের মতো আন্তর্জাতিক খেলায় অংশগ্রহণ করেছিল; বেলজিয়ামের আন্টভের্পে অনুষ্ঠিত উক্ত ম্যাচে চেকোস্লোভাকিয়া যুগোস্লাভিয়াকে ৭–০ গোলের ব্যবধানে পরাজিত করেছিল। চেকোস্লোভাকিয়া বেশ কয়েকটি স্টেডিয়ামে তাদের হোম ম্যাচগুলো আয়োজন করতো।
এই দলটি ১৯৯২ সালে বিলুপ্ত হয়েছে। উক্ত বছরে চেকোস্লোভাকিয়া বিভক্ত হওয়ার সময় দলটি ১৯৯৪ ফিফা বিশ্বকাপ বাছাইপর্বে উয়েফার গ্রুপ ৪-এ অংশগ্রহণ করছিল; বিভক্ত হওয়ার পর দলটি উক্ত বাছাইপর্বে চেক ও স্লোভাকীয় প্রতিনিধি (Reprezentace Čechů a Slováků, Reprezentácia Čechov a Slovákov, Representation of Czechs and Slovaks) হিসেবে অংশগ্রহণ করেছিল। বর্তমানে বিদ্যমান চেক প্রজাতন্ত্র জাতীয় ফুটবল দল চেকোস্লোভাকিয়ার উত্তরাধিকারী হিসেবে স্বীকৃত। অন্যদিকে, একটি নতুন দল স্লোভাকিয়া জাতীয় ফুটবল দল স্লোভাকিয়ার প্রতিনিধিত্ব করে।
চেকোস্লোভাকিয়া সর্বমোট ৮ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৩৪ এবং ১৯৬২ ফিফা বিশ্বকাপের ফাইনালে পৌঁছানো, যেখানে তারা যথাক্রমে ইতালি এবং ব্রাজিলের কাছে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে চেকোস্লোভাকিয়া অন্যতম সফল দল, যেখানে তারা ১৯৭৬ ইউরোপীয় ফুটবল চ্যাম্পিয়নশিপের শিরোপা জয়লাভ করেছে। এছাড়াও, গ্রীষ্মকালীন অলিম্পিকে চেকোস্লোভাকিয়ার সেরা সাফল্য হচ্ছে ১৯৮০ গ্রীষ্মকালীন অলিম্পিকে স্বর্ণ পদক জয়লাভ করা।
সালাহউদ্দিনের মাজার
সালাউদ্দিনের মাজার হলো মধ্যযুগীয় খ্যাতনামা মুসলিম সেনানায়ক আইয়ুব সুলতান সালাউদ্দিনের সমাধি এবং মাজার। এটি সিরিয়ার দামেস্কের উমাইয়া মসজিদ সংলগ্ন অবস্থিত। এটি সালাউদ্দিনের মৃত্যুর তিন বছর পরে, ১১৯৬ সালে নির্মিত হয়েছিল। মূলত সমাধি কমপ্লেক্সে সালাউদ্দিন এবং মাদ্রাসা আল-আজিজিয়াহের সমাধিস্থল অন্তর্ভুক্ত ছিল যার মধ্যে কয়েকটি কলাম এবং সালাউদ্দিনের সংস্কারকৃত সমাধির সংলগ্ন অভ্যন্তরীণ খিলান ছাড়া কিছুই অবশিষ্ট নেই।
সমাধিতে বর্তমানে দুটি ভাস্কর্যশোভিত পাথরের শবধার রয়েছে: একটি কাঠের তৈরি, বলা হয়েছিল সালাউদ্দিনের দেহাবশেষ রয়েছে এবং একটি মার্বেল দিয়ে তৈরি হয়েছিল, উনবিংশ শতাব্দীর শেষের দিকে উসমানীয় সুলতান দ্বিতীয় আব্দুল হামিদ সালাউদ্দিনের প্রতি শ্রদ্ধা জানিয়ে নির্মিত করেছিলেন এবং পরে জার্মান সম্রাট উইলহেলেম দ্বিতীয় পুনরুদ্ধার করেছিলেন। ভাস্কর্যশোভিত  মার্বেল পাথরের শবধার সাথে দ্বিতীয় উইলহেম স্বর্ণমণ্ডিত সুসজ্জিত ব্রোঞ্জের পুষ্পস্তবক অর্পণ করেছিলেন, যেটি পরে প্রথম ফয়সাল বা আরবের লরেন্স দ্বারা সরানো হয়েছিল, পরে কেউ এটি ইম্পেরিয়াল ওয়ার যাদুঘরে জমা করেছিলেন।
স্বামী স্ত্রী (১৯৮৭-এর চলচ্চিত্র)
স্বামী স্ত্রী সুভাষ দত্ত পরিচালিত ১৯৮৭ সালের বাংলাদেশী রোম্যান্টিক নাট্য চলচ্চিত্র। এস এস প্রডাকশন্সের ব্যানারে ছবিটি প্রযোজনা করেছেন শাবানা। এতে প্রধান চরিত্রে অভিনয় করেছেন শাবানা, রাজ্জাক, আলমগীর, পারভীন সুলতানা দিতি, রাজীব প্রমুখ।
স্বামী স্ত্রী চলচ্চিত্রটি ১৯৮৭ সালে ৩১ জুলাই বাংলাদেশে মুক্তি পায়। পারভীন সুলতানা দিতি এই ছবিতে সাবিনা চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন।
সঙ্গীত
স্বামী স্ত্রী চলচ্চিত্রের গানের সুর ও সঙ্গীত পরিচালনা করেছেন আলাউদ্দিন আলী। গীত রচনা করেছেন আলাউদ্দিন আলী ও প্রদীপ গোস্বামী। গান রেকর্ড করা হয় বারী রেকর্ডিং স্টুডিওতে। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, ও শামীমা ইয়াসমিন দিবা।
ল্হা-লুং-দ্পাল-গ্যি-র্দো-র্জে
ল্হা-লুং-দ্পাল-গ্যি-র্দো-র্জে পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
প্রথম জীবন
ল্হা-লুং-দ্পালগ্যি-র্দো-র্জে লাসা শহরের পূর্বদিকে স্ক্যিদ-চু নদীর উত্তর তীরে 'ব্রোম-স্তোদ-গুং-মো-ছে নামক স্থানে জন্মগ্রহণ করেন। ল্হা-লুং তাঁর পরিবারের নাম না কোন স্থানের নাম এই নিয়ে দ্বিমত রয়েছে। প্রথম জীবনে তিনি চীনের বিরুদ্ধে পূর্ব সীমান্তে যুদ্ধ করেন কিন্তু যুদ্ধে বীতশ্রদ্ধ হয়ে ধর্মচর্চা শুরু করেন।
খ্রি-উ-দুম-ব্ত্সানকে হত্যা
ল্হা-লুং-দ্পালগ্যি-র্দো-র্জে তিব্বত সাম্রাজ্যের অন্তিম সম্রাট বৌদ্ধ ধর্ম বিরোধী খ্রি-উ-দুম-ব্ত্সানকে ধর্মরক্ষার্থে হত্যা করেন।  কথিত আছে, এক ধর্মীয় নাচের সময় তিনি নিজের লম্বা কাপড়ে লুকোনো তীর ও ধনুকের সাহায্যে খ্রি-উ-দুম-ব্ত্সানকে হত্যা করে আমদো পালিয়ে যান। এই হত্যার ফলে তিব্বত সাম্রাজ্য ভেঙ্গে পড়ে বিভক্তির যুগ শুরু হয়।
ভাবিনী মাহাতো
ভাবিনী মাহাতো(Bhabini Mahato, ( ১৯১৫? - ২৪ জুন ২০১৪) ছিলেন  একজন বাঙালি স্বাধীনতা সংগ্রামী ও  পৃথিবীতে ঘটা দীর্ঘতম ভাষা আন্দোলন তথা বাংলা ভাষা আন্দোলনে গুরুত্বপূর্ণ ভূমিকা পালনকারী নেত্রী  লাবণ্য প্রভা ঘোষের অন্যতম সহযোগী।
প্রথম জীবন
ভাবিনী মাহাতোর জন্ম বৃটিশ ভারতের মানভূমের সামান্য এক চাষীর পরিবারে। লেখাপড়া কিছুই শেখেন নি। মাত্র নয় বৎসর বয়সেই তার বিবাহ হয়ে যায়। স্বাধীনতা আন্দোলনের সময় স্বাধীনতা সংগ্রামী অতুলচন্দ্র ঘোষ ও তার পত্নী লাবণ্য প্রভা ঘোষ স্থাপন করেছেন এক জনকল্যাণকারী সংস্থা "শিল্পাশ্রম"। এখানে স্বাধীনতা সংগ্রামে অংশগ্রহণকারী বিপ্লবীদের আনাগোনা ছিল। ১৯৩৯ খ্রিস্টাব্দে এখানে সভা করে গেছেন গান্ধিজী,সুভাষচন্দ্র বসু, সরোজিনী নাইডু প্রমুখেরা। সুভাষ বসুকে দেখে,গান্ধীজিকে দেখে এবং তাঁদের বক্তৃতা শুনে তের-চোদ্দ বৎসরের কিশোরী ভাবিনী মাহাতো হয়ে ওঠেন দেশপ্রেমিক। চার আনা দিয়ে কংগ্রেসের সদস্য হয়ে যান আর বাপুই হয়ে যান তার জীবনের আদর্শ। তখন চাষির মেয়ের কাছে সংসার নয়,দেশ হয়ে উঠেছে প্রধান।
স্বাধীনতা আন্দোলনে ভূমিকা
ভাবিনী বিবাহের পর স্বামীগৃহে থাকেন নি, কংগ্রেসের সদস্য হওয়ার পর এবং স্বামীর মৃত্যুর পর ব্যক্তিগত জীবনের লড়াই শেষ করে দেশের ও দশের জন্য আসল লড়াইয়ে চলে আসেন "পুরুলিয়া জননী" নামে খ্যাত লাবণ্য প্রভা ঘোষের 'শিল্পাশ্রমে'। ১৯৪১ খ্রিস্টাব্দে বৃটিশ বিরোধী সমাবেশে স্লোগান দিয়ে গ্রেফতার হয়ে হাজারিবাগ জেলে ছয় মাস হাজতবাস করেছেন লাবণ্য প্রভা দেবীর সঙ্গে। আর ওই সময়েই তার কাছ থেকে বর্ণপরিচয় থেকে চিঠি লেখা পর্যন্ত আয়ত্ত করে নেন। এরপর নানা আন্দোলনে যোগ দেন। ১৯৪২ খ্রিস্টাব্দের ভারত ছাড়ো আন্দোলনের সময় বিভিন্ন স্থানের সঙ্গে তার নিজের গ্রামের "মাঝিহিড়া জাতীয় বিদ্যালয়" বাজেয়াপ্ত করে বৃটিশ বাহিনী। সেই বিদ্যালয়ের দখল নিতে গিয়ে বাঙালি সমিতির সদস্যদের সাথে গ্রেফতার হন তিনিও। জেল হয় নয় মাসের। এরপর ১৯৪৫ খ্রিস্টাব্দে পূঞ্চা থানার এক গ্রামে জাতীয় পতাকা উত্তোলন করতে গিয়ে গ্রেফতার হয়ে চার মাসের কারাবাস ভোগ করেন। এভাবে বৃটিশ বিরোধী আন্দোলনে সক্রিয় অংশ নেন স্বাধীনতা লাভের সময় পর্যন্ত।
বাংলা ভাষা আন্দোলনে ভূমিকা
প্রকৃতপক্ষে মানভূমের বাঙালিদের মধ্যে অসন্তোষ দেখা দেয় ১৯০৫ খ্রিস্টাব্দে বঙ্গভঙ্গের সময়েই। ১৯১২ খ্রিস্টাব্দে বাংলা ভাষার উপর হিন্দির আধিপত্য বিস্তারের চেষ্টার প্রতিবাদে মানভূম অঞ্চলে ভাষা আন্দোলনের সূচনা হয়। ১৯৪৮ থেকে ১৯৫৬ সালের মধ্যে সেই আন্দোলন তীব্র আকার ধারণ করে। বাংলাভাষী ও হিন্দিভাষীদের মধ্যে বিরোধ চরমে ওঠে ১৯৪৮ খ্রিস্টাব্দে  ৩০ ও ৩১মে পুরুলিয়ার শিল্পাশ্রমে। ১৩ ই জুন 'লোকসেবক সঙ্ঘ’ প্রতিষ্ঠা করেন অতুলচন্দ্র ঘোষ, বিভূতিভূষণ দাশগুপ্ত, সত্যকিঙ্কর মাহাতো, লাবণ্যপ্রভা ঘোষ, ভজহরি মাহাতো, জগবন্ধু ঘোষ, ভীমচন্দ্র মাহাতো, অরুণচন্দ্র ঘোষ প্রমুখ নেতৃবৃন্দ। এঁরা সকলেই গাঁধীজির  আদর্শ মেনে স্বাধীনতা আন্দোলনে নেতৃত্ব দিয়েছিলেন। এবার তারাই গান্ধীজির কথা -      ‘ভাষাগুলির পূর্ণ উৎকর্ষ লাভ করতে হলে ভাষা অনুসারে প্রদেশগুলির পূর্ণ ব্যবস্থা করা প্রয়োজন’ -  অনুসরণ করে মাতৃভাষা রক্ষাই  প্রথম ও প্রধান কর্তব্য স্থির করেন এবং শুরু করেন ভাষা সত্যাগ্রহ তথা টুসু সত্যাগ্রহ। পদযাত্রায় ও লঙমার্চে টুসু গানে প্রতিবাদের ভাষায় অংশ নিতেন ভাবিনীও। ১৯৫৪ খ্রিস্টাব্দে বিহার সরকার আন্দোলন দমনে নিরাপত্তা আইনের অজুহাতে ভাষা সত্যাগ্রহীদের বিরুদ্ধে মামলা শুরু করলে ২২ জানুয়ারি লাবণ্যপ্রভা দেবী ও ভজহরি মাহাতো এবং ২৫ জানুয়ারি সমরেন্দ্রনাথ ওঝা, কুশধ্বজ মাহাতো, কালীরাম মাহাতো ও ভাবিনী স্বেচ্ছায় কারাববরণ করেন। শেষ পর্যন্ত ১৯৫৬ খ্রিস্টাব্দের ২০ এপ্রিল অতুলচন্দ্র ঘোষের নেতৃত্বে প্রতিবাদী 'টুসু গান ও দেশাত্মবোধক 'বাংলার মাটি বাংলার জল'গানকে পাশে নিয়ে লোক সেবক সংঘের কর্মীদের সাথে ভাবিনীও পাকবিড়রা গ্রাম থেকে বাঁকুড়া,বেলিয়াতোড়,সোনামুখী, পাত্রসায়র, খন্ডঘোষ, বর্ধমান, পান্ডুয়া, মগরা,চুঁচুড়া,  চন্দননগর,শ্রীরামপুর, হাওড়া হয়ে কলকাতা শহরের দিকে মহিলা সদস্য হিসাবে শান্তিপূর্ণ দীর্ঘপদযাত্রায় অংশ নিয়ে গ্রেফতার হন।    এই আন্দোলনে লাবণ্য প্রভা ঘোষের সাথে তিনি শিরোনামে আসেন। ফলস্বরূপ, বাঙালি অধ্যুষিত মানভূমের কিছু অংশ অধুনা পুরুলিয়া নামের জেলা হিসাবে পশ্চিমবঙ্গে অন্তর্ভুক্ত হয় ১লা নভেম্বর।
জীবনাবসান
স্বাধীনতা সেনানী ও সমাজসেবী ভাবিনী মাহাতো ২০১৪ খ্রিস্টাব্দের ২৪ শে জুন মঙ্গলবার মানবাজারের মাঝিহিডা গ্রামে নিজের বাড়ীতে ৯৯ বৎসর বয়সে পরলোক গমন করেন।
কোরটাগেরে
কোরটগেরে (Koratagere) ভারতের কর্ণাটক রাজ্যের তুমকুর জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৫০ মিটার (২৪৬০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কোরতাগেরে শহরের জনসংখ্যা হল ১৩,৬৩৮ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১১% হল ৬ বছর বা তার কম বয়সী।